 कर रहे हैं बार-बार। और वह खडा है एक कुख्यात अपराधी की तरह सिर झुकाकर। अपने दूसरे मोडे हुए पावँ को ज़मीन पर जैसे रखने का साहस भी नहीं जुटा पा रहा था वह।रिसीवर रख कर चुपचाप बैठ गयी थी तनिमा।
"क्या हुआ माँ?" बेटी ने पूछा था,"भईया सकुशल हैं तो? जानती हो, जार में केवल दो मछलियाँ ही हैं।"
"नहीं,नहीं, तीन मछलियाँ थीं।" तनिमा बोली थी।
"नहीं, मैं तो दो मछलियों को देख कर आ रही हूँ।"
"मैंने सुबह देखा था तो जार में तीन मछलियाँ थीं।एक कहाँ चली गयी?"
तुंरत ही जार के पास चली आयी तनिमा। कह रही थी, "सचमुच लाल-नीले रंग की मछली कहीं पर भी दिखाई नहीं दे रही है, कब मर गयी? तुमने छुपा कर फेंक तो नहीं दिया?" बेटी चिढ गयी थी, "आप क्या बोल रही हो? नौकरानी ने तो कहीं नहीं ले लिया होगा?"
"क्या बात कर रही हो? इतने दिनों से काम कर रही है वह, अभी तक तो कोई भी चीज नहीं ली,आज ले ली? कैसे हो सकता है? फिर वह मछली उसके किस काम आयेगी?"
इससे पहले तो मछलियाँ मर जाया करती थीं,खोया नहीं करती थीं।शायद हो सकता है,सुबह-सुबह, मछली के जार को देखने में उसे कोई भ्रम हुआ हो। मन चिंताओं के बढ़ते बोझ से फिर भारी हो गया था। बेटा और मछली, मछली और बेटा।जैसे कि तनिमा की दुनिया में इसके अलावा कुछ और घटित ही नहीं होता हो। बेटी चिल्लाई थी, "माँ ! देखो,देखो, वह मछली टेबल के नीचे गिरी पड़ी है।"
तनिमा ने सावधानी से देखा था उस मछली को। आस-पास कुछ चीटियाँ भी लग गयी थी। जार के अन्दर वह मछली जिस रंगीन सपने की तरह दिख रही थी, उसकी लाश वैसी नहीं दिख रही थी। मछली को पलटकर, तिरछी कर देखने से वह पूरी तरह से निस्तेज नजर आ रही थी। तनिमा को याद हो आयी, उस दिन की स्मृति जिस दिन वह मछली जार में से कूद कर टेबल के ऊपर गिरी थी, मगर वह मछली अब इतनी दू